Con a fin d'atrayer repobladors cristians ta villas y ciudatz en periglo d'expedicions musulmanas, s'atorgaban previlechios a los lugars (fuers, cartas de población). En 1088, por mandato d'Alifonso VI de Leyón y Castiella a lo conte Remón de Borgonya —que casó en 1091 u 1092 con a filla d'o rei, donya Urraca—, lo concello de Segovia enceta lo proceso repoblador d'a suya albala (alfoz de Segovia, en castellán). Isto se fa con chents de procedencias diversas; especialment, navarros, riochanos y aragoneses.